CELEX: 62010CN0437
Language: sk
Date: 2010-09-13 00:00:00
Title: Vec C-437/10: Návrh na začatie prejudiciálneho konania, ktorý podal Tribunal Judicial de Vieira do Minho (Portugalsko) 13. septembra 2010 — Manuel Afonso Esteves/Axa — Seguros de Portugal, S.A.

20.11.2010   
            
            
               SK
            
            
               Úradný vestník Európskej únie
            
            
               C 317/18
            
         Návrh na začatie prejudiciálneho konania, ktorý podal Tribunal Judicial de Vieira do Minho (Portugalsko) 13. septembra 2010 — Manuel Afonso Esteves/Axa — Seguros de Portugal, S.A.
   (Vec C-437/10)
   ()
   2010/C 317/33
   Jazyk konania: portugalčina
   
      Vnútroštátny súd, ktorý podal návrh na začatie prejudiciálneho konania
   
   Tribunal Judicial de Vieira do Minho
   
      Účastníci konania pred vnútroštátnym súdom
   
   
      Žalobca: Manuel Afonso Esteves
   
      Žalovaná: Axa — Seguros de Portugal, S.A.
   
      Prejudiciálna otázka
   
   Je v prípade zrážky vozidiel, keď nie je možné zavinenie nehody, pri ktorej bolo jednému z vodičov spôsobené telesné zranenie a majetková ujma (poškodená osoba, ktorá žiada o náhradu škody), pripísať žiadnemu z vodičov, možnosť stanoviť rozdelenie zodpovednosti z dôvodu ohrozenia (článok 506 ods. 1 a 2 Código Civil), ktoré sa priamo odráža v stanovení výšky náhrady škody, ktorá má byť priznaná poškodenému za majetkovú a nemajetkovú ujmu vyplývajúcu zo spôsobených zranení (zodpovednosť z dôvodu ohrozenia má totiž za následok proporčné zníženie výšky náhrady), v rozpore s právom Spoločenstva, konkrétne s článkom 3 ods. 1 prvej smernice (72/166/EHS) (1), článkom 2 ods. 1 druhej smernice (84/5/EHS) (2) a článkom 1 tretej smernice (90/232/EHS) (3) v zmysle, v akom ich vykladá Súdny dvor Európskej únie?
   
      (1)  Smernica Rady 72/166/EHS z 24. apríla 1972 o aproximácii právnych predpisov členských štátov týkajúcich sa poistenia zodpovednosti za škodu spôsobenú motorovými vozidlami a kontroly plnenia povinnosti poistenia tejto zodpovednosti (Ú. v. ES L 103, s. 1; Mim. vyd. 06/001, s. 10).
   
      (2)  Smernica Rady 84/5/EHS z 30. decembra 1983 o aproximácii právnych predpisov členských štátov týkajúcich sa poistenia zodpovednosti za škodu spôsobenú prevádzkou motorových vozidiel (Ú. v. ES L 8, s. 17; Mim. vyd. 06/007, s. 3).
   
      (3)  Smernica Rady 90/232/EHS zo 14. mája 1990 o aproximácii právnych predpisov členských štátov týkajúcich sa poistenia zodpovednosti za škodu spôsobenú prevádzkou motorových vozidiel (Ú. v. ES L 129, s. 33; Mim. vyd. 06/001, s. 249).